Accident grav în judeţul Prahova. O persoană a murit, iar alte trei sunt în stare gravă.
Un accident grav s-a produs duminică pe o şosea din judeţul Prahova. O persoană a murit, iar alte trei sunt în stare gravă după ce maşina în care se aflau s-a lovit violent de un copac.
Potrivit ISU Prahova, accidentul a avut loc în apropierea localităţii Teişani. O maşină care circula pe DN1A şi se îndrepta către Braşov a ieşit de pe şosea şi s-a lovit violent de un copac.Potrivit primelor informaţii, un bărbat a murit în urma impactului. Celelalte trei victime sunt în stare gravă, una fiind încarcerată. De asemenea, pentru salvarea unui bărbat, echipajele medicale fac manevre de resuscitare.La faţa locului acţionează autospeciale ale pompierilor, de descarcerare şi de la SMURD. Traficul este dirijat de poliţişti, iar prin zonă se circulă cu greutate.